ปั้น‘ครัวไทย’ติด1ใน5ของ‘ครัวโลก’
นายกฯกำหนดเป็นยุทธศาสตร์เอสเอ็มอีแบงก์ขานรับพร้อมลุยโพสต์ทูเดย์ &#8212; นายกฯ ปูฟื้นโครงการ &#8220;ครัวไทยสู่ครัวโลก&#8221; ตั้งเป้าไทยเป็นผู้ส่งออกอาหารรายใหญ่ ติด 1 ใน 5 ของโลก
29 พ.ค. 2555

นายกฯกำหนดเป็นยุทธศาสตร์เอสเอ็มอีแบงก์ขานรับพร้อมลุยโพสต์ทูเดย์ — นายกฯ ปูฟื้นโครงการ “ครัวไทยสู่ครัวโลก” ตั้งเป้าไทยเป็นผู้ส่งออกอาหารรายใหญ่ ติด 1 ใน 5 ของโลก
น.ส.ยิ่งลักษณ์ ชินวัตร นายกรัฐมนตรี กล่าวในการเดินทางเยือนประเทศออสเตรเลียอย่างเป็นทางการ ในระหว่างวันที่ 2629 พ.ค.นี้ว่า รัฐบาลได้ประกาศนโยบายและวางยุทธศาสตร์ครัวไทยสู่ครัวโลก โดยมีเป้าหมายสำคัญเพื่อผลักดันประเทศไทยเป็นผู้ส่งออกอาหารรายใหญ่ติด 1 ใน 5 ของโลก และเป็นผลิตภัณฑ์ที่ได้รับความเชื่อมั่นด้านความปลอดภัยและสุขอนามัย 
ทั้งนี้ รัฐบาลจะส่งเสริมศักยภาพด้านการผลิตสินค้าอาหาร มาตรฐานความปลอดภัย เทคโนโลยี และบริการให้เป็นที่ยอมรับในเวทีการค้าระดับสากล เพิ่มขีดความสามารถทางการแข่งขันให้กับผู้ประกอบการไทย เตรียมความพร้อมรับมือการแข่งขันในเวทีการค้าโลก รวมทั้งการเข้าสู่ประชา คมเศรษฐกิจอาเซียน หรือ AEC ในปี 2558
ปัจจุบันอุตสาหกรรมอาหารเป็นสินค้าส่งออกที่สำคัญสร้างรายได้ให้ประเทศปีละกว่า 2 หมื่นล้านเหรียญสหรัฐ และมีแนวโน้มการเติบโตต่อเนื่องแม้ในภาวะเศรษฐกิจโลกตกต่ำ อุตสาหกรรมอาหารก็ยังคงเป็นสินค้าจำเป็น ซึ่งนอกจากปัจจัยทางเศรษฐกิจ ความรู้ความเข้าใจด้านโภชนาการแล้ว ความปลอดภัยของอาหารก็เป็นสิ่งสำคัญที่ทุกประเทศทั่วโลกให้ความสำคัญ 
นายโสฬส สาครวิศว กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า ในปี 2555 ธนาคารมีนโยบายสนับสนุนโครงการครัวไทยสู่ครัวโลก อย่างต่อเนื่อง ทั้งการปล่อยกู้ให้กับผู้ประกอบการร้านอาหารในต่างประเทศ รวมถึงผู้ประกอบการในประเทศที่ผลิตวัตถุดิบในการผลิตอาหารเพื่อส่งไปยังร้านค้าต่างๆ ในประเทศ 
ปัจจุบันธนาคารมียอดสินเชื่อคงค้างในโครงการนี้รวมกว่า 200 ล้านบาท โดยส่วนใหญ่เป็นการปล่อยกู้ผู้ประกอบการร้านอาหารในสหรัฐ สำหรับเงื่อนไขการปล่อยกู้โครงการครัวไทยสู่ครัวโลก จะปล่อยกู้สูงสุดต่อรายไม่เกิน 1 ล้านเหรียญสหรัฐ คิดอัตราดอกเบี้ยเอ็มแอลอาร์บวก 1% มีระยะเวลาผ่อนนาน 78 ปี โดยใช้หลักทรัพย์ในประเทศเป็นหลักประกัน
“ที่ปล่อยไปแล้วเป็นหนี้เสียบ้าง เพราะผู้ประกอบการบางรายได้รับผลกระทบจากวิกฤตเศรษฐกิจของประเทศนั้น บางรายก็มีปัญหาเรื่องการบริหารจัดการไม่ดี ดังนั้นเพื่อป้องกันความเสี่ยง ธนาคารจึงต้องใช้หลักทรัพย์ในเมืองไทยเป็นหลักทรัพย์ค้ำประกัน” นายโสฬส กล่าว 
นายคนิสร์ สุคนธมาน กรรมการผู้จัดการธนาคารเพื่อการส่งออกและนำเข้าแห่งประเทศไทย (เอ็กซิมแบงก์) กล่าวว่า ธนาคารพร้อม สนับสนุนนโยบายรัฐบาล โดยเห็นว่าน่าจะเป็นการสนับสนุนสินเชื่อทั้งระบบ ไม่ปล่อยกู้เฉพาะร้านอาหารไทยในต่างประเทศอย่างเดียว แต่ควรปล่อยกู้ให้ผู้ผลิตวัตถุดิบเพื่อส่งออกให้ครบวงจรด้วย